Extreu les principals categories d'aquest text:
Maria Bigordà Montmany (Ullastrell, Vallès Occidental, 21 de setembre de 1916 - Terrassa, 8 de setembre de 2009) fou una dona obrera republicana, represaliada pel franquisme i compromesa amb les reivindicacions laborals i socials de la classe treballadora.Va militar al PSUC i a Comissions Obreres. Nascuda a Ullastrell, era la primera filla d'una família de pagesos molt pobres. El pare Pere Bigordà Font i la mare Tecla Montmany Carreres, eren arrendataris d'un terreny de vinyes. Tot just amb sis anys, Maria ja anava a ajudar-los o collia olives a jornal. Gairebé no va poder anar a l'escola, però va aprendre a llegir en català perquè a casa seva es llegia La terra, el diari de la Unió de Rabassaires. La mare era catòlica practicant i la feia anar a catecisme, el pare militant d'Esquerra Republicana de Catalunya i de la Unió de Rabassaires, fou agutzil durant la guerra civil, i de ben petita ja la portava als mítings que es feien a Terrassa. Va tenir quatre germans, Àngela (1919) Valentí (1921) Amadeu (1923) i Josep (1926) del qual fou padrina i que en el futur esdevindria un destacat sacerdot del Moviment obrer. A punt de complir 10 anys, va començar a treballar a Terrassa, al servei domèstic de Can Tusell. Als 12 anys, cansada d'anar i venir, va deixar la feina i es quedà a Ullastrell, fent de minyona a Can Correu. Més tard va voler tenir un ofici i començà l'aprenentatge de teixidora a la fàbrica de Can Arrufat, allà va prendre contacte amb l'ideari anarquista, influenciada per la lectura de les novel·les Ideals de Frederica Montseny i de Frederic Urales, (pseudònim de Joan Montseny i Carret) que transmetien la imatge de la dona lliure. Acabat l'aprenentatge, cap a l' any 1931 va trobar feina a la fàbrica la Tela, on treballava a preu fet en condicions d'extrema duresa. Al cap de poc temps, va canviar a l'empresa de Domènec Domingo, allà portava un teler i teixia franel·la blanca. Havia anat a viure a Terrassa i compaginava el treball tèxtil amb la feina de minyona a una casa anomenada Cal Pere, on li oferien el menjar i l'estança, entregant el sou gairebé integre a la seva família. A principis de 1933 amb setze anys, una de les poques diversions que tenia era anar al Cinema Alegria, allà va conèixer el que seria el seu marit, Josep Portero Serrano, de 29 anys, teixidor de la fàbrica de mitges Vallhonrat. Després d'un curt nuviatge, ja que la Segona República Espanyola ho permetia i en Josep no era creient, es van casar pel civil al Jutjat de pau de Terrassa. L'inici del matrimoni va coincidir amb les primeres vacances pagades que van aconseguir els obrers del tèxtil i de la construcció després de dures negociacions. Van anar de viatge de nuvis a Puigcerdà. El marit insistí en que deixés la feina, i en poc més de quatre anys van tenir dues filles, la Carme i la Pilar. Aviat van començar les desavinences conjugals que van arribar fins al maltractament físic. Maria ho va denunciar al jutjat de Terrassa sense cap resultat. Als inicis de la Guerra Civil espanyola, Josep fou cridat a files, però es va emboscar. Maria tenia la intenció de marxar a Andorra amb la seva filla Carme, però llavors va quedar novament embarassada, augmentant l'agressivitat del marit al negar-se a avortar. Després de néixer la segona filla, es va separar, fet que fou molt mal rebut per part de la família i la societat en general, només les cunyades li van oferir un cert suport. Marginada per tothom, va començar a patir greus problemes de subsistència, i a causa de la fam i la manca d'assistència mèdica, va veure morir contagiada de diftèria, la filla petita de 20 mesos. En aquell període va buscar el recolzament del sindicat UGT i posteriorment la CNT per aconseguir ser admesa a la fàbrica de Can Vallhonrat.
Maria Bigordà Montmany : persona, Ullastrell : Entitat_Geopolítica, Vallès Occidental : Entitat_Geopolítica, Terrassa : Entitat_Geopolítica, PSUC : partit_polític, Comissions Obreres : organització, Pere Bigordà Font : persona, Tecla Montmany Carreres : persona, Maria : persona, La terra : mitjans_massius, Unió de Rabassaires : organització, Esquerra Republicana de Catalunya : partit_polític, Àngela : persona, Valentí : persona, Amadeu : persona, Josep : persona, Can Tusell : Entitat_Geopolítica, Can Correu : edifici, Ideals : obra_escrita, Frederica Montseny : polític, Frederic Urales : persona, Joan Montseny i Carret : artista_o_autor, Tela : empresa_privada, Domènec Domingo : polític, Can Arrufat : edifici, Cal Pere : edifici, Cinema Alegria : organització, Josep Portero Serrano : persona, Vallhonrat : empresa_privada, Segona República Espanyola : esdeveniment_polític, Jutjat de pau de Terrassa : instal·lació_govern, Puigcerdà : Entitat_Geopolítica, Carme : persona, Pilar : persona, Guerra Civil espanyola : conflicte, Andorra : Entitat_Geopolítica, UGT : organització, CNT : organització, Can Vallhonrat : empresa_privada